बच्चों ने ‘आयो रे म्हारो ढोलना..पर किया डांस
पिंजौर | जेबीस्मार्ट किड्ज स्कूल ने सोमवार को वार्षिकोत्सव एवं पारितोषिक वितरण समारोह धूमधाम से मनाया। विधायक लतिका शर्मा मुख्य अतिथि के तौर पर उपस्थित रही। समारोह की अध्यक्षता गवर्नमेंट काॅलेज पंचकूला की प्रिंसिपल अर्चना मिश्रा ने की। स्कूल प्रिंसिपल जीवन ज्योति ने सभी गेस्ट्स का स्वागत किया। इस मौके पर विधायक लतिका शर्मा ने कहा कि दिमाग को दुरुस्त रखने के लिए पढ़ाई के साथ-साथ मनोरंजन के साधन बेहद जरूरी हैं। इस मौके पर भाजपा वरिष्ठ नेता सुरजीत राही, संजीव कौशल, सचिन शर्मा सहित अन्य गणमान्य लोग मौजूद रहे। बच्चों ने इत्ती सी हंसी इत्ती सी खुशी इत्ता सा टुकड़ा चांद सा पर बढ़िया डांस किया। इसके अलावा राजस्थानी गीत आयो रे म्हारो ढोलना गीत पर राजस्थानी लुक में डांस पर दर्शकों ने जमकर तालियां बजाई।
hin_Deva hin_Deva